číslo zmluvy .............

**ZMLUVA O DIELO**

**A POSKYTOVANÍ SLUŽIEB**

uzatvorená v zmysle § 536 a § 269 ods. 2 zákona č. 513/1991 Zb. Obchodného zákonníka v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej ako „**Zmluva**“)

Zmluvné strany:

Objednávateľ:

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37 828 100

Zastúpený: Ing. Ján Lunter, predseda BBSK

IČO: 37828100

DIČ: 2021627333

Číslo účtu IBAN: Štátna pokladnica, Radlinského 32, 810 05 Bratislava

č.ú. SK16 8180 0000 0070 0063 5390 (projekt EVS)

Kontaktná osoba: XXX, tel.: xxx

e-mail: xxx

(ďalej ako „**Objednávateľ**“)

a

Poskytovateľ:

Názov:

Sídlo:

IČO:

DIČ:

IČ DPH:

Zastúpený:

Číslo účtu IBAN:

Vedený v:

Kontaktná osoba:

(ďalej ako „**Poskytovateľ**“)

(Poskytovateľ a Objednávateľ spolu ako „**Zmluvné strany**“ a každý samostatne aj ako „**Zmluvná strana**“)

# Čl. I.

# Úvodné **ustanovenia**

1. Táto Zmluva je uzavretá na základe verejného obstarávania, ktoré uskutočnil Objednávateľ ako výsledok zadávania nadlimitnej zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**ZVO**“), vyhlásenej oznámením o vyhlásení verejného obstarávania zverejneného vo Vestníku verejného obstarávania č. ...... dňa ...... pod zn. oznámenia ...... na predmet zákazky Chatbot pre kraj**.**
2. Cieľom tejto Zmluvy je dodanie a implementácia inteligentného riešenia na zber, vyhodnotenie, zobrazenie dát rámci rozsahu činnosti Úradu Banskobystrického samosprávneho kraja, a následné využitie týchto dát ako dátovú základňu pre fungovanie tzv. Chatbota (ďalej len „**Chatbot**“) na komunikáciu skrz webstránky Banskobystrického samosprávneho kraja (ďalej len „**BBSK**“). Chatbot bude napojený na existujúce systémy, ktoré sú v súčasnosti využívané, bude prepájať viaceré dátové zdroje vrátane ich konsolidácie v lokálnych registroch pre poskytovanie informácií o agende úradu BBSK cieľovej skupine, ktorou by boli občania, podnikatelia a zamestnanci BBSK.

Predmet Zmluvy bude spolufinancovaný z nenávratného finančného príspevku (ďalej ako „**NFP**“) poskytovanom zo zdrojov  Európskeho fondu regionálneho rozvoja v rámci Operačného programu Integrovaná infraštruktúra :

Prioritná os: 7. Informačná spoločnosť

Investičná priorita: 2c) Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva

Špecifický cieľ: 7.7 Umožnenie modernizácie a racionalizácie verejnej správy IKT prostriedkami

Kód výzvy: OPII-2020/7/11-DOP

1. Názov projektu: Chatbot pre kraj
2. Kód projektu: NFP311070ANP5

# Čl. II.

# Predmet Zmluvy

1. Predmetom tejto Zmluvy je:
2. záväzok Poskytovateľa podľa podmienok Zmluvy dodať a implementovať dielo - systém Chatbot, v rozsahu a podľa požiadaviek definovaných v Prílohe č.1 tejto Zmluvy, vrátane dodávky všetkých softvérových licencií, ktoré sú jeho súčasťou, pre neobmedzený počet koncových užívateľov (ďalej ako „**Dielo**“);
3. záväzok Poskytovateľa zabezpečovať prevádzku Diela na serveroch a zariadeniach Poskytovateľa a to využívaním jeho cloudového dátového centra alebo prenajatých kapacít v iných dátových centrách prevádzkovaných na území EÚ podľa podmienok tejto Zmluvy (ďalej ako „**Prevádzka**“), podľa podmienok tejto Zmluvy. Ak existuje priestor na umiestnenie riešenia v prostredí Vládneho cloudu, BBSK preferuje umiestnenie v ňom;
4. záväzok Poskytovateľa poskytovať Objednávateľovi technologickú a servisnú podporu, podľa podmienok tejto Zmluvy (ďalej ako „**Podpora**“);
5. záväzok Poskytovateľa poskytovať Objednávateľovi poradenstvo a rozvoj v rozsahu a podľa podmienok tejto Zmluvy (ďalej ako „**Poradenstvo**“);
6. záväzok Objednávateľa uhradiť Poskytovateľovi za vykonanie Diela, Prevádzku, Podporu a Poradenstvo cenu dohodnutú za podmienok uvedených v tejto Zmluve.
7. Dielo zahŕňa najmä, ale nie výlučne:
   1. Fáza Analýzy a dizajnu - vypracovanie a dodanie Detailného návrhu riešenia (ďalej tiež ako „**DNR**“)
   2. Vytvorenie, dodanie a nasadenie Chatbota do produkčnej prevádzky v súlade s podmienkami Zmluvy (ďalej ako „**Implementácia**“) a to v nasledovnom rozsahu:
8. Vývoj a dizajn softvéru v súlade s DNR a poskytnutie licencií k Chatbotu;
9. Dodanie softvéru Chatbot, implementácia, import dát;
10. Školenie administrátorov a užívateľov Chatbota;
11. Dodanie dokumentácie k Dielu;
12. Funkčné testovanie Chatbota, vrátane vloženia dát prostredníctvom procesu importu dát pre relevantnú funkcionalitu a skúšobného importu dát so vzorkou dát relevantných pre začatie Akceptačného testovania;
13. Akceptačné testovanie Chatbota ako celku;
14. Príprava a nasadenie Chatbota do produkčnej prevádzky;
15. Post-implementačná podpora Chatbota.

# Čl. III.

# Miesto a čas odovzdania

1. Miesto odovzdania Diela, Prevádzky a Podpory je sídlo Objednávateľa (ďalej len „**Miesto odovzdania**“).
2. Poskytovateľ je povinný plniť predmet tejto Zmluvy v súlade s termínmi uvedenými v tomto článku.
3. Poskytovateľ sa zaväzuje odovzdať Dielo do používania Objednávateľovi v lehote najneskôr do **18 (osemnásť) mesiacov** od nadobudnutia účinnosti tejto Zmluvy (ďalej len „**Čas odovzdania Diela**“).
4. Poskytovateľ sa zaväzuje vykonať a odovzdať Dielo ako celok v nižšie uvedených termínoch (míľnikoch):
   1. Poskytovateľ sa zaväzuje dodať a odovzdať finálnu schválenú verziu **DNR** Diela Objednávateľovi v zmysle čl. II. bod 2.1 Zmluvy najneskôr do **5 (päť) mesiacov** od nadobudnutia účinnosti tejto Zmluvy, s tým, že najneskôr 15 dní pred odovzdaním DNR bude finálna verzia DNR elektronicky zaslaná na schválenie Objednávateľovi;
   2. Poskytovateľ sa zaväzuje v rámci fázy **Implementácie** Diela, v zmysle čl. II bod 2.2 odovzdať Dielo vrátane príslušnej dokumentácienajneskôr **do 18 (osemnásť) mesiacov** od nadobudnutia účinnosti tejto Zmluvy.
5. Poskytovateľ sa zaväzuje poskytovať Prevádzku Zmluvy Objednávateľovi počas doby **60 mesiacov** odo dňa odovzdania Diela (ďalej ako „**Doba poskytovania Prevádzky**“).
6. Poskytovateľ sa zaväzuje poskytovať Podporu Objednávateľovi počas doby **60 mesiacov** odo dňa odovzdania Diela (ďalej ako „**Doba poskytovania Podpory**“).
7. Poskytovateľ sa zaväzuje poskytovať Poradenstvo Objednávateľovi počas doby **60 mesiacov** odo dňa odovzdania Diela (ďalej ako „**Doba poskytovania Poradenstva**“).
8. Za deň odovzdania Diela (ďalej ako „**Deň odovzdania Diela**“) sa pre účely tejto Zmluvy považuje deň odovzdania Diela resp. jeho niektorej časti podľa Zmluvy v Mieste odovzdania a zároveň podpísania zápisnice o odovzdaní a prevzatí Diela oboma Zmluvnými stranami (ďalej ako „**Zápisnica**“).

# Čl. IV.

# Spôsob plnenia Zmluvy

Plnenie Poskytovateľa sa bude realizovať v nasledovných častiach:

1. **Vypracovanie a dodanie DNR v rámci fázy analýzy a dizajnu Chatbota** (čl. II. bod 2.1 Zmluvy)
   1. Na základe vykonanej detailnej analýzy je Poskytovateľ povinný odovzdať Objednávateľovi finálnu verziu schváleného DNR;
   2. DNR musí byť vypracovaný v rozsahu podľa Prílohy č. 1 Zmluvy.
2. **Implementácia Chatbota vrátane dodávky softvéru** (čl. II. bod 2.2 písm. a) a b) Zmluvy)
   1. Poskytovateľ je povinný poskytnúť Objednávateľovi príslušné licencie k Chatbotu v takom rozsahu, aby bolo možné vytvoriť testovacie prostredie u Objednávateľa za účelom nasadenia systému do testovacej prevádzky;
   2. Poskytovateľ je povinný poskytnúť súčinnosť pri inštalácii a sfunkčnení infraštruktúry testovacej prevádzky v prostredí Objednávateľa;
   3. Import dát do Chatbota bude podrobne špecifikovaný v schválenom DNR.
3. **Školenie administrátorov a užívateľov Chatbota** čl. II bod 2.2 písm. c) Zmluvy)
   1. Poskytovateľ je povinný vykonať v rámci Implementácie Chatbota školenie vybraných užívateľov a administrátorov systému, na mieste, v termíne a spôsobom dohodnutom v schválenom DNR. Potvrdením o vykonaní školenia je prezenčná listina podpísaná účastníkmi školenia.
   2. Poskytovateľ sa zaväzuje vykonať Dielo v časti Implementácia -  školenie pre užívateľov podľa čl. II bod 2.2 písm. c) minimálne v rozsahu 2 človekodní pre používateľov definovaných Objednávateľom**.**
4. **Dodanie dokumentácie k dodanému Dielu** (čl. II bod 2.2 písm. d) Zmluvy)
   1. Poskytovateľ je povinný v rámci Diela dodať najmä nasledujúcu dokumentáciu k systému Chatbot:
5. príručku administrátora, ktorej súčasťou bude aj inštalačná príručka;
6. užívateľskú/školiacu príručku pre všetky role a triedy, testovacie scenáre;
7. prevádzkovú príručku;
8. špecifikáciu Custom softvéru v rozsahu: názov, verzia, release a  zoznam a popis všetkých poskytnutých licencií ku Custom softvéru.
   1. V prípade, ak po dodaní dokumentácie (ďalej aj ako „**Dokumentácia**“), dôjde k akýmkoľvek zmenám Dokumentácie, je Poskytovateľ povinný tieto zmeny zapracovať do Dokumentácie a zároveň odovzdať Objednávateľovi najneskôr 5 (päť) pracovných dní úplnú Dokumentáciu v znení všetkých vykonaných zmien. Pre vylúčenie pochybností, zapracovanie zmien Dokumentácie v zmysle tohto bodu je zahrnuté v cene Diela podľa Zmluvy.
   2. Poskytovateľ je povinný vypracovať a dodať Dokumentáciu uvedenú v tomto bode v slovenskom alebo v českom jazyku.
9. **Funkčné/akceptačné testovanie v rámci testovacej prevádzky (**čl. II. bod 2. písm. e) a f) Zmluvy)
   1. Poskytovateľ je povinný oznámiť Objednávateľovi najmenej 5 (päť) pracovných dní vopred pripravenosť na implementáciu Chatbota do testovacieho prostredia Objednávateľa  a spustenie jeho funkčného testovania.
   2. Rozsah a podmienky testovania (testovacie scenáre) budú súčasťou schváleného DNR.
   3. Výstupom z funkčného/akceptačného testovania podľa tohto bodu bude písomný protokol o vykonaní funkčných testov, ktorý musí obsahovať najmä:
10. dátum vykonania jednotlivých funkčných/akceptačných testov,
11. popis vykonaných jednotlivých funkčných/akceptačných testov,
12. potvrdenie, že plnenie je v súlade so špecifikáciou a podmienkami dohodnutými v schválenom DNR,
13. potvrdenie o vykonaní funkčných/akceptačných testov,
14. zoznam a výsledky funkčných/akceptačných testov,
15. zoznam minoritných vád, ktoré nebránia prechodu do ďalšej fázy testovania Chatbota ako celku, s uvedením termínu ich odstránenia,
16. mená a funkcie osôb zúčastnených na funkčnom/akceptačnom testovaní,
17. podpisy manažérov projektu oboch Zmluvných strán.
    1. Podmienkou začatia funkčného/akceptačného testovania v rámci testovacej prevádzky, je vykonanie školení podľa bodu 3 tohto čl. a dodanie dokumentácie podľa bodu 4.2 písm. a) tohto článku.
18. **Príprava a nasadenie Chatbota do produkčnej prevádzky** (čl. II. bod 2.2 písm. g) Zmluvy)
    1. Poskytovateľ je povinný elektronicky oznámiť Objednávateľovi pripravenosť na spustenie importu dát a nasadenie Chatbota do produkčnej prevádzky.
    2. Poskytovateľ je povinný poskytnúť súčinnosť pri inštalácii a sfunkčnení infraštruktúry produkčnej prevádzky v prostredí Objednávateľa.
19. **Post-implementačná podpora** (čl. II. bod 2.2 písm. h) Zmluvy)
    1. Poskytovateľ je povinný poskytovať Objednávateľovi Post-implementačnú podporu v trvaní fázy prípravy a nasadenia Chatbota do produkčnej prevádzky.
    2. V rámci post-implementačnej podpory je Poskytovateľ povinný poskytovať Objednávateľovi konzultácie týkajúce sa systému Chatbot a podporu za účelom odstránenia vád, ktoré neboli zistené počas testovacej prevádzky tohto systému ako aj prípadné skryté vady, ktoré sa prejavia počas obdobia post-implementačnej podpory. Vady je Poskytovateľ povinný na vlastné náklady bezodkladne začať riešiť a odstrániť vo forme a spôsobom podľa tohto bodu.
    3. Pre účely poskytovania post-implementačnej podpory podľa tohto bodu sa vadou systému Chatbot rozumie akákoľvek udalosť, pri ktorej je narušená funkčnosť systému, spôsobujúca jeho čiastočnú alebo úplnú nefunkčnosť. Pre účely stanovenia času na riešenie a odstránenie vád Chatbota sú tieto vady rozdelené do troch kategórií:
20. Vady kategórie A – systém Chatbot nie je použiteľný vo svojich základných funkciách, ktoré sa môžu prejaviť výpadkom systému ako celku, pri ktorom nie je možné použiť ani jednu jeho časť, alebo jeho výpadkom časti systému, ktorá obmedzuje použitie Chatbota v podstatnom rozsahu;
21. Vady kategórie B – funkčnosť Chatbota je vo svojich funkciách znížená tak, že tento stav obmedzuje alebo ohrozuje bežnú prevádzku Objednávateľa;
22. Vady kategórie C – ostatné drobné vady Chatbota, ktoré nespadajú do kategórie Vád A a B.
    1. Poskytovateľ je povinný prostredníctvom kvalifikovaného personálu:
       1. ak sa jedná o vady kategórie A podľa bodu 7.3 písm. a) tohto článku, začať proces definovania takejto Vady (response time) bez zbytočného odkladu, najneskôr do 3 (troch) hodín od doručenia oznámenia o vzniku vady systému Chatbot a odstrániť danú vadu (fix time) najneskôr do 1 (jedného) pracovného dňa od jej nahlásenia;
       2. ak sa jedná o vady kategórie B podľa bodu 7.3 písm. b) tohto článku, začať proces definovania takejto vady (response time) bez zbytočného odkladu, najneskôr do 24 (dvadsaťštyri) hodín od oznámenia vady systému Chatbot a odstrániť danú vadu (fix time) najneskôr do 5 (päť) pracovných dní od jej nahlásenia;
       3. ak sa jedná o vady kategórie C podľa bodu 7.3 písm. c) tohto článku, začať proces definovania takejto vady (response time) bez zbytočného odkladu, najneskôr do 48 (štyridsaťosem) hodín od oznámenia vady systému Chatbot a odstrániť danú Vadu (fix time) najneskôr do odovzdania Diela.
    2. Pomoc a podporu pri riešení vzniknutých vád systému Chatbot rieši Poskytovateľ primárne prostredníctvom dodávateľského helpdesku ([................](https://jira.ipesoft.com/servicedesk/customer/portal/41)), ktorý slúži na evidenciu takýchto vád. V prípade, že dôjde k nefunkčnosti daného helpdesku, Objednávateľ je povinný nahlásiť vzniknutú vadu systému telefonicky na číslo +421 ............. a následne zaslať správu o vade systému Chatbot o vzniku Vady systému na e-mailovú adresu: .....................
    3. Podmienkou ukončenia post-implementačnej podpory je:
23. odstránenie všetkých vád systému Chatbot zistených pred a počas obdobia post-implementačnej podpory podľa tohto bodu;
24. dodanie aktualizovanej Dokumentácie.
25. **Služby Podpory, Prevádzky a Poradenstva**

9.1 Poskytovateľ sa zaväzuje zabezpečiť Podporu, Prevádzku a Poradenstvo Diela na serveroch a zariadeniach Poskytovateľa a to využívaním jeho cloudového dátového centra alebo prenajatých kapacít v iných dátových centrách prevádzkovaných na území EÚ po dobu 5 rokov odo Dňa odovzdania **Diela**. Ak existuje priestor na umiestnenie riešenia v prostredí Vládneho cloudu, BBSK preferuje umiestnenie v ňom.

Prevádzka je požadovaná nasledovne:

1. pre Level 1 (tzv. L1), kde úlohou prvej úrovne Podpory je filtrácia a kategorizácia požiadaviek na HelpDesk a prvotná pomoc používateľovi pri riešení základných problémov a smerovanie nevyriešených požiadaviek na ďalšie úrovne podpory (L2 a L3). Prvá teda úroveň zbiera a analyzuje informácie o používateľovi, posúva tieto informácie na ďalšie úrovne Podpory a určuje najlepší možný spôsob vyriešenia hlásenia. L1 bude v zodpovednosti BBSK a zabezpečené prostredníctvom interných kapacít.
2. pre Level 2 (tzv. L2), kde úlohou druhej úrovne Podpory je riešenie hlásenia na úrovni konfigurácie, inštalácii SW vybavenia a pomoci pri riešení HW problémoch, hlásenia neriešiteľné v tomto rozsahu sú posúvané na Podporu úrovne L3. Riešenia ponúkané na úrovni L2 vychádzajú zo známych a dokumentovaných problémov, na tejto úrovni by sa nemalo zdržiavať s hľadaním príčiny problémov a toto ponechať na úroveň L3. L2 bude v zodpovednosti BBSK a zabezpečené prostredníctvom interných kapacít.
3. pre Level 3 (tzv. L3), kde predmetom Podpory je riešenie problémov s konfiguráciou, prevádzkou databázy a opravy chýb na úrovni serverov, rozvojom riešenia, infraštruktúry a iných technických záležitostí spojených s dodaným riešením, za ktoré zodpovedá dodávateľ riešenia.

9.2 Služby servisnej Podpory Diela zahŕňajú predovšetkým:

1. Zabezpečenie servisnej Podpory Diela odbornými zamestnancami Poskytovateľa pre riešenie hlásených incidentov podľa tohto článku bod 7.4. Zmluvy, a to počas pracovných dní, v čase od 8:00 do 16:00 hodiny,
2. Odstraňovanie hlásených incidentov a odstraňovanie chýb v jednotlivých moduloch Diela, brániacich bezproblémovému používaniu informačného systému, s dodržaním požadovaných reakčných časov, resp. poskytnutie náhradného riešenia pri riešení incidentov.
3. Poskytovanie odborných telefonických, mailových a osobných konzultácií ohľadom poskytnutia odpovedí na otázky týkajúce sa problémových situácií, ktoré môžu vzniknúť pri používaní Diela, ako aj ohľadom spôsobu realizácie nových požiadaviek na Dielo, a to počas pracovných dní, v čase od 8:00 do 16:00 hodiny,
4. prevádzka HelpDesku pre určených pracovníkov BBSK, pre nahlasovanie a riadenie životného cyklu riešenia incidentov a požiadaviek, a to počas pracovných dní, v čase od 8:00 do 16:00 hodiny. Helpdesk musí zaznamenávať transparentne všetky udalosti, na základe ktorých bude možné preukázateľne dokladovať plnenie poskytovaných služieb a reakčných časov. Helpdesk musí mať funkcionalitu automatickej mailovej notifikácie určených zamestnancov BBSK pri akejkoľvek zmene stavu riešenia nahláseného incidentu. Súčasťou používateľského rozhrania musí byť možnosť nahrať viaceré prílohy k incidentu (obrázky, dokumenty a pod.). V prípade nedostupnosti Helpdesku musí Poskytovateľ poskytnúť náhradné riešenie pre hlásenie incidentov, a to až do doby opätovného sprístupnenia Helpdesku.

9.3 Poskytovateľ sa zaväzuje poskytovať technologickú Podporu ktorá oprávňuje BBSK získať bez ďalších poplatkov najnovšie aktualizácie (update) a/alebo verzie nové verzie (upgrade) SW systému CHATBOT rozsahu dodaných licencií minimálne jedenkrát za 12 (dvanásť) mesiacov počas trvania Podpory. Služba technologickej Podpory zahŕňa najmä:

1. upgrade Diela pri prechode na vyššie verzie webových prehliadačov do 6 mesiacov od uvoľnenia vyššej verzie,
2. upgrade novej verzie Diela do 6 mesiacov po písomnom oznámení Objednávateľa Poskytovateľovi o pláne nasadenia vyššej verzie využívaného podporného informačného systému (operačný systém, databázový server, aplikačný server),
3. dodanie administrátorskej Podpory pri upgrade systému na novú verziu (podpora implementácie/testovacej prevádzky, technická dokumentácia, testovacie postupy),
4. aktualizácia užívateľskej dokumentácie pri upgrade SW systému CHATBOT,
5. školenie v rozsahu definovaného v Prílohe č.1 tejto Zmluvy, ďalšie školenie zamestnancov BBSK v rámci Podpory poskytovanej podľa potrieb Objednávateľa počas trvania tejto Zmluvy,
6. poradenstvo v otázkach, ktoré sa môžu vyskytnúť pri používaní/reinštalácií SW systému CHATBOT, ktoré nie je možné vyriešiť pomocou užívateľskej alebo administrátorskej dokumentácie a nie sú zapríčinené chybou SW systému.

9.4 Poradenstvo zahŕňa na základe operatívnych požiadaviek Objednávateľa najmä:

1. Zabezpečenie poskytovania poradenských služieb k Dielu odbornými zamestnancami Poskytovateľa počas pracovných dní, v čase od 8:00 do 16:00 hodiny.
2. Implementáciu legislatívnych zmien do Diela.
3. Poradenstvo pri importe údajov, alebo aj prepojení údajov do systému CHATBOT (dátový sklad) z existujúcich systémov vo vopred stanovenom a odsúhlasenom rozsahu.
4. Integráciu na ďalšie systémy Objednávateľa, alebo externé systémy podľa požiadaviek Objednávateľa vo vopred stanovenom rozsahu a za vzájomne odsúhlasených podmienok.
5. Poradenstvo pri implementácii plnej funkčnosti systému CHATBOT do procesov Objednávateľa
6. Služby Poradenstva budú vykonávané len na základe zadania požiadavky na rozvoj do HelpDesku vydanej zo strany BBSK.
7. Realizáciu zmien funkčnosti, rozšírení, integrácií, školení, konfigurácií a nastavení CHATBOT na základe požiadaviek Objednávateľa a aktualizácia príslušnej dokumentácie.

# Čl. V.

# Cena

1. Zmluvné strany sa dohodli na cene za Dielo, Prevádzku, Podporu a Poradenstvo podľa tejto Zmluvy spolu vo výške .................. EUR bez DPH (slovom ...................... eur bez DPH), ktorej detailná špecifikácia je uvedená v Prílohe č. 2 Zmluvy (ďalej len „**Zmluvná cena**“).
2. **Cena za Dielo** (vrátane licencií pre neobmedzený počet používateľov) je dohodnutá na:

Celková cena bez DPH **XXX.XXX,XX Eur**

DPH 20 % XXX.XXX,XX Eur

Celková cena s DPH **XXX.XXX,XX Eur**

(slovom XXX tisíc Eur) (ďalej ako „**Cena za Dielo**“).

1. **Cena za Prevádzku a Podporu** je dohodnutá na:

Celková cena bez DPH **XXX.XXX,XX Eur**

DPH 20 % XXX.XXX,XX Eur

Celková cena s DPH **XXX.XXX,XX Eur**

(slovom XXX tisíc Eur) (ďalej ako „**Cena za Prevádzku a Podporu**“).

1. **Cena za Poradenstvo** je dohodnutá na:

Celková cena bez DPH **XXX.XXX,XX Eur**

DPH 20 % XXX.XXX,XX Eur

Celková cena s DPH **XXX.XXX,XX Eur**

(slovom XXX tisíc Eur) (ďalej ako „**Cena za Poradenstvo**“).

1. Zmluvná cena je maximálna, je stanovená dohodou Zmluvných strán a zahŕňa všetky náklady Poskytovateľa spojené s plnením jeho záväzkov vyplývajúcich z tejto Zmluvy.
2. K Zmluvnej cene bude uplatnená DPH v zmysle platných právnych predpisov.
3. Cena za Dielo sa bude uhrádzať na základe dvoch faktúr po odovzdaní dohodnutých častí Diela a podpísaní Zápisnice oboma Zmluvnými stranami.
4. Cena za Prevádzku a Podporu sa bude uhrádzať do výšky Ceny za Prevádzku a Podporu na základe mesačných paušálov vo forme pravidelných úhrad.
5. Cena za Poradenstvo sa bude uhrádzať na základe reálne vykonaných služieb Poradenstva, ktoré budú vykonané na základe jednotlivých požiadaviek Objednávateľa.
6. Mesačný paušál **Prevádzky** pokrýva všetky a akékoľvek náklady Poskytovateľa v rámci poskytovania služieb Prevádzky v danom mesiaci, a to bez ohľadu na množstvo prác, ktoré bude potrebné v danom mesiaci vykonať v rámci Prevádzky a údržby cloudového úložiska. Pre zamedzenie pochybností, Poskytovateľ nemá právo požadovať zvýšenie mesačného paušálu, resp. akékoľvek náklady nad mesačný paušál v prípade zvýšenej prácnosti v danom mesiac poskytovania Služieb Prevádzky.
7. Mesačný paušál **Podpory** pokrýva všetky a akékoľvek náklady Poskytovateľa v rámci poskytovania služieb Podpory v danom mesiaci, a to bez ohľadu na množstvo prác, ktoré bude potrebné v danom mesiaci vykonať v rámci Podpory Diela.
8. Cena za **služby Poradenstva** podľa tejto Zmluvy zahŕňa plnenie Poskytovateľa v rozsahu max 480 človekodní za obdobie plnenia tejto Zmluvy Poskytovateľom. v prípade ak bude Poradenstvo vykonané**.** Cena za Poradenstvo je stanovená na základe reálnych výkonov Poskytovateľa a bude uhrádzaná na základe faktúry vystavenej Poskytovateľom mesačne po predložení Správy o vykonanom Poradenstve za predchádzajúci kalendárny mesiac. Podkladom pre výpočet Ceny za poskytnuté služby Poradenstva je jednotková sadzba pracovníkov Poskytovateľa, ktorá je uvedená v Prílohe č.2 tejto Zmluvy.
9. Objednávateľ nie je počas trvania tejto Zmluvy povinný vyčerpať celú Zmluvnú cenu na základe tejto Zmluvy.

# Čl. VI.

# Platobné podmienky

1. Objednávateľ uhradí **Cenu za** **Dielo** prevodným príkazom, bez preddavkov, po častiach na základe čiastkových faktúr vystavených Poskytovateľom na Objednávateľa po riadnom vykonaní a prevzatí jednotlivých častí Diela alebo plnení predmetu Zmluvy v termínoch podľa Zmluvy nasledovne:
2. 20% z Ceny Diela po prevzatí časti Diela DNR;
3. 80% z Ceny Diela po realizácii všetkých etáp Diela podľa tejto Zmluvy.
4. **Cena za** **Prevádzku** a **Podporu** je splatná vždy štvrťročne formou paušálnej faktúry vystavenej Poskytovateľom po poskytnutí Prevádzky a Podpory, s uvedením príslušného štvrťroka, a to následne vždy najskôr k prvému dňu prvého mesiaca po štvrťroku v ktorom bola Prevádzka a Podpora poskytovaná.
5. **Cena za** **Poradenstvo** bude fakturované štvrťročne, vo výške vykázaných a akceptovaných hodín v sadzbe podľa Prílohy č.2 Zmluvy.
6. Splatnosť vystavených faktúr je Zmluvnými stranami dohodnutá na 60 dní od dátumu ich doručenia Objednávateľovi. Faktúra musí spĺňať náležitosti uvedené v § 72 ods. 2 zákona č. 222/2004 Z. z. o dani z pridanej hodnoty v znení neskorších predpisov. Ak vystavená a Objednávateľovi doručená faktúra nebude obsahovať náležitosti stanovené osobitným predpisom, Objednávateľ má právo vrátiť faktúru do termínu jej splatnosti späť Poskytovateľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry Objednávateľovi.
7. Objednávateľ týmto v zmysle zákona č. 222/2004 Z. z. o dani z pridanej hodnoty v platnom znení udeľuje Poskytovateľovi súhlas na to, aby mu za dodané služby alebo tovar vystavoval faktúru v elektronickej forme vo formáte pdf. (ďalej len „elektronická faktúra“). Elektronická faktúra je v zmysle zákona č. 222/2004 Z. z. o dani z pridanej hodnoty daňovým dokladom. Poskytovateľ sa zaväzuje elektronickú faktúru doručovať Objednávateľovi prostredníctvom elektronickej pošty, a to na emailovú adresu Objednávateľa: [podatelna@bbsk.sk](mailto:podatelna@bbsk.sk)
8. Každá faktúra je uhrádzaná bankovým prevodom na účet Poskytovateľa, uvedenom v záhlaví tejto Zmluvy.
9. Za deň úhrady faktúry sa považuje deň odoslania platby na účet Poskytovateľa uvedený v záhlaví tejto Zmluvy.
10. Faktúra musí obsahovať nasledovné údaje: (i) odvolávku na Objednávateľovo číslo tejto Zmluvy, (ii) popis plnenia v zmysle predmetu Zmluvy, (iii) bankové spojenie v zmysle Zmluvy, (iv) identifikácia projektu, na základe ktorého je financovaný predmet Zmluvy a (v) príslušné prílohy v súlade s touto Zmluvou (Zápisnica). V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/ alebo nebude obsahovať všetky uvedené náležitosti, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. V tomto prípade nová lehota splatnosti začne plynúť doručením opravenej faktúry.

# Čl. VII.

# Omeškania a porušenia

1. Poskytovateľ je povinný za nevykonanie Diela riadne a včas podľa podmienok tejto Zmluvy zaplatiť úrok z omeškania vo výške 0,20 % z Ceny za Dielo za každý aj začatý deň omeškania.
2. Za každé jednotlivé porušenie akejkoľvek zmluvnej povinnosti tejto Zmluvy Poskytovateľom, môže Objednávateľ požadovať od Poskytovateľa zaplatenie zmluvnej pokuty vo výške 1000,- EUR, aj opakovane.
3. Zaplatením zmluvných pokút sa Poskytovateľ nezbavuje povinnosti Dielo riadne vykonať alebo dodať plnenie podľa Zmluvy.
4. Zmluvné pokuty, dohodnuté touto Zmluvou, hradí Poskytovateľ nezávisle na tom, či a v akej výške vznikne Objednávateľovi škoda, ktorú možno vymáhať samostatne a bez ohľadu na jej výšku.

# Čl. VIII.

# Práva a povinnosti Zmluvných strán

1. Poskytovateľ sa zaväzuje pri plnení tejto Zmluvy postupovať s potrebnou odbornou starostlivosťou, hospodárne a v súlade so záujmami Objednávateľa, ktoré pozná alebo by s prihliadnutím na všetky okolnosti mal poznať.
2. Poskytovateľ sa zaväzuje bez zbytočného odkladu informovať Objednávateľa o nových skutočnostiach, ktoré vyšli najavo v súvislosti s plnením Zmluvy, najmä o prípadných zistených vadách a nedostatkoch Diela, pričom súčasne je povinný navrhovať opatrenia potrebné pre ich odstránenie v súlade s touto Zmluvou.
3. Poskytovateľ sa zaväzuje začať s vykonávaním Diela najneskôr do 5 (piatich) dní po nadobudnutí účinnosti tejto Zmluvy a Dielo sa zaväzuje odovzdať v Mieste odovzdania v Čase odovzdania v súlade s článkom III. Zmluvy a harmonogramom, ktorý tvorí Prílohu č.3 tejto Zmluvy.
4. Poskytovateľ je povinný odovzdať Objednávateľovi Dielo tak, aby bolo plne funkčné a zodpovedalo špecifikácii podľa v Prílohy č. 1.
5. Zápisnica je vyhotovená Poskytovateľom v dvoch rovnopisoch, po jednom pre každú Zmluvnú stranu. Zápisnica musí byť podpísaná oboma Zmluvnými stranami pri sprístupnení aj odovzdaní Diela, kedy sa v Zápisnici jej podpísaním oboma Zmluvnými stranami zaznamenaný zároveň Deň odovzdania Diela a prípadné vady.
6. Poskytovateľ je povinný obstarať si veci a informácie potrebné na plnenie Zmluvy. Akékoľvek náklady vynaložené na plnenie Zmluvy zo strany Poskytovateľa, sú už zahrnuté v Zmluvnej cene.
7. Objednávateľ je povinný poskytnúť Poskytovateľovi za účelom vykonania Diela a poskytnutia služieb Prevádzky a Podpory a Poradenstva potrebnú súčinnosť.
8. Poskytovateľ berie na vedomie, že plnenie za Dielo tejto Zmluvy je financované aj formou nenávratného finančného príspevku v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Poskytovateľ je preto z uvedených dôvodov povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/ overovania sú najmä:
   * 1. Poskytovateľ NFP je Ministerstvo investícií, regionálneho rozvoja a informatizácie Slovenskej republiky;
     2. Riadiaci orgán pre Operačný program Integrovaná infraštruktúra je Ministerstvo dopravy a výstavby Slovenskej republiky;
     3. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
     4. Najvyšší kontrolný úrad SR a ním poverené osoby;
     5. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
     6. Splnomocnení zástupcovia Európskej Komisie a Európskeho dvora audítorov;
     7. Orgán zabezpečujúci ochranu finančných záujmov EÚ;
     8. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EÚ.
9. Poskytovateľ berie na vedomie, že plnenie služieb **Prevádzky**, **Podpory a Poradenstva** počas trvania min. 5 rokov od ukončenia realizácie **Diela**, jeho nasadenia a odovzdania do prevádzky je financované zo zdrojov Objednávateľa.
10. Za strpenie výkonu kontroly podľa Zmluvy a poskytnutie súčinnosti pri výkone kontroly neprináleží Poskytovateľovi žiadna odmena, náhrada ani iné plnenie. Táto povinnosť trvá aj po zániku Zmluvy. V prípade zmeny vyššie uvedených legislatívnych aktov je Poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením; to platí aj pre prípad zmeny príslušných orgánov.
11. Poskytovateľ je pri plnení tejto Zmluvy povinný dodržiavať všetky dotknuté ustanovenia všeobecne záväzných predpisov a technických noriem.
12. Poskytovateľ je povinný:
    * 1. Chrániť a presadzovať práva a oprávnené záujmy Objednávateľa.
      2. Riadiť sa pokynmi Objednávateľa. Poskytovateľ nie je viazaný pokynmi Objednávateľa iba v prípade, pokiaľ sú v rozpore so zákonom či dobrými mravmi.
13. Poskytovateľ plne zodpovedá za škody spôsobené Objednávateľovi alebo tretej strane porušením svojich právnych povinností.
14. Poskytovateľ vyhlasuje, že je oprávnený poskytnúť Objednávateľovi licenciu k použitiu Diela v rozsahu špecifikovanom v tejto Zmluve. Poskytovateľ týmto poskytuje Objednávateľovi časovo neobmedzenú záruku za to, že Dielo ani iné plnenie Poskytovateľa podľa Zmluvy neporušuje ani nebude mať za následok porušenie akéhokoľvek práva duševného vlastníctva tretích osôb. V opačnom prípade sa Poskytovateľ zaväzuje uhradiť Objednávateľovi všetky sankcie, pokuty, či iné peňažné plnenia, ktoré mu porušením týchto práv tretích osôb vzniknú.
15. Poskytovateľ podpisom tejto Zmluvy vyhlasuje, že pri plnení tejto Zmluvy bude dodržiavať ustanovenia zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v platnom znení. Poskytovateľ je povinný predmet tejto Zmluvy vykonávať prostredníctvom legálne zamestnaných osôb.
16. Poskytovateľ sa ďalej zaväzuje:
    * 1. Umožniť oprávnenej osobe Objednávateľa kontrolu vykonávania Diela.
      2. Včas informovať Objednávateľa o všetkých závadách a nedostatkoch technického a právneho charakteru, ktoré by mohli ohroziť plnenie jeho povinností vyplývajúcich z tejto Zmluvy.
      3. Vrátiť po dokončení Diela bez zbytočného odkladu Objednávateľovi tie podklady a veci, u ktorých si Objednávateľ tento postup pri ich odovzdávaní Poskytovateľovi písomne vyhradí.
      4. V prípade zmeny v kontaktných osobách nahradí tieto osoby osobami s rovnakou minimálnou odbornou spôsobilosťou, aká bola požadovaná pre osoby na týchto pozíciách.
      5. Poskytovateľ bude po celú dobu plnenia verejnej zákazky výrobcom/oprávneným distribútorom ponúkaného aplikačného programového vybavenia. Bude disponovať oprávnením zahŕňajúcim právo šíriť, nastavovať, udržiavať a v prípade potreby aj upravovať ponúkané aplikačné programové vybavenie, pokiaľ je toto aplikačné programové vybavenie predmetom autorstva alebo dodávky tretej strany.
17. Poskytovateľ zabezpečí bezpečnosť uložených dát v Diele a bude uchovávať dáta vo vytvorenom software v súlade s nariadením Európskej únie GDPR (General Data Protection Regulation).
18. Poskytovateľ je povinný v oblasti bezpečnosti postupovať v súlade s medzinárodnou normou ISO 27001 (Riadenie informačnej bezpečnosti) .
19. V prípade, že Dielo alebo jeho ktorákoľvek časť, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z. z. autorský zákon (ďalej len „autorský zákon“), Poskytovateľ udeľuje Objednávateľovi dňom prevzatia Diela v zmysle tejto Zmluvy licenciu podľa autorského zákona, a to nevýhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona, tak aby Dielo alebo jeho časť mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh Objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov ale najmä ich poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme. Poskytovateľ zároveň udeľuje dňom prevzatia Diela, Objednávateľovi právo udeliť tretej osobe súhlas na použite Diela v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena Poskytovateľa v zmysle tohto bodu tohto čl. je zahrnutá v celom rozsahu v Cene za Dielo podľa tejto Zmluvy. Poskytovateľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovené Diela tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, Poskytovateľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto čl. platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.
20. Poskytovateľ sa zaväzuje dodať Dielo spolu s dodaním zdrojových kódov a/alebo riešenia na báze open source produktov, aby Objednávateľ po ukončení tejto Zmluvy mohol súťažiť novú zmluvu o podpore a nevznikol tzv. „vendor locking“ v prípade zmeny poskytovateľa služby. Použitie proprietárnych systémov je možné len v prípade, ak sa jedná o štandardne dostupný produkt, pričom musia byť popísané všetky rozhrania a väzby na ostatné komponenty, ktorými je v rámci systému implementovaný a tiež dodať všetky príslušné zdrojové aj výsledné dátové súbory súvisiace s predmetom plnenia, vrátane prevodu príslušných práv k predmetným dátam tak, aby ich Objednávateľ mohol publikovať, resp. inak využívať ako tzv. otvorené dáta, najmä na Portáli otvorených údajov BBSK. Dáta musia byť zmluvným partnerom dodané v štandardných otvorených formátoch napr. CSV, TXT, XLSX, JSON alebo XML alebo v geoformátoch GeoJSON, SHP, prípadne iných strojovo čitateľných a štandardne používaných formátoch.

# Čl. IX.

# Záruka a zodpovednosť za vady

* 1. Zmluvné strany sa dohodli, že záručná doba trvá 60 mesiacov, a začína plynúť odo Dňa odovzdania Diela v súlade s touto Zmluvou.
  2. Povinnosť odstrániť vady a nedorobky nahlásené Objednávateľom sa vzťahuje na vady Diela, ktoré sa prejavia počas záručnej doby. Poskytovateľ je povinný odstrániť tieto vady a nedorobky bezodkladne, najneskôr do 5 pracovných dní od ich nahlásenia Objednávateľom.
  3. Objednávateľ zabezpečí okamžité nahlásenie vady Poskytovateľovi jedným z nasledujúcich spôsobov:  
     prostredníctvom helpdesku na adrese [**..........................**](https://helpdesk.yms.sk)  aleboe-mailom na adresu: **.....................**
  4. Nároky Objednávateľa voči Poskytovateľovi vyplývajúce zo zodpovednosti za vady sa nedotýkajú nárokov na náhradu škody alebo na zmluvnú pokutu.

# Čl. X.

# Využitie subdodávateľov

1. Poskytovateľ predkladá v prílohe č. 4 k tejto Zmluve zoznam všetkých svojich subdodávateľov s uvedením  ich identifikačných údajov, predmetu subdodávky a údajov o osobe oprávnenej konať za každého subposkytovateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subposkytovateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o subdodávateľovi.
2. Poskytovateľ je oprávnený kedykoľvek počas trvania tejto Zmluvy vymeniť ktoréhokoľvek subposkytovateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subposkytovateľa tento zápis vyžaduje. Najneskôr 7 dní pred prijatím subdodávky od nového subposkytovateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je Poskytovateľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subposkytovateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subposkytovateľa odmietnuť z dôvodu akejkoľvek pochybnosti o schopnosti riadneho plnenia Zmluvy, odmietnutie sa Poskytovateľ zaväzuje bez výhrad rešpektovať.
4. Povinnosti uvedené v ods. 1 a 2 tohto čl. Zmluvy nie je Poskytovateľ povinný plniť v prípade subdodávateľov, ktorí mu dodávajú tovary.
5. Poskytovateľ je oprávnený plniť predmet tejto Zmluvy výlučne prostredníctvom subdodávateľov podľa tohto čl. Zmluvy. Za plnenie subposkytovateľa zodpovedá Poskytovateľ ako za plnenie vlastné. Poskytovateľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subposkytovateľa, len na to dostatočne odborne kvalifikovanými osobami. Pokiaľ Poskytovateľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Poskytovateľ povinný zabezpečiť nahradenie Experta inou osobou spĺňajúcou podmienku účasti podľa § 34 ods. 1 písm. g) ZVO pred daného Experta tak, ako bola stanovená vo verejnom obstarávaní, o čom bezodkladne písomne upovedomí Objednávateľa aj s preukázaním splnenia predmetnej podmienky účasti (kvalifikácie). Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Poskytovateľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Poskytovateľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
6. Zmluvné strany sa dohodli za účelom zabezpečenia všetkých povinností Poskytovateľa podľa tohto čl. Zmluvy na zmluvnej pokute tak, že v prípade porušenia ktorejkoľvek povinnosti týkajúcej sa subdodávateľov alebo ich zmeny zo strany Poskytovateľa, má Objednávateľ okrem práva odstúpiť od Zmluvy, aj nárok na zmluvnú pokutu vo výške 5 % z celkovej Ceny podľa tejto Zmluvy, za každé takéto porušenie, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú, vzhľadom na charakter a povahu zmluvnou pokutou zabezpečovaných povinností Poskytovateľa a celkovú cenu za plnenie podľa tejto Zmluvy. Uplatnením si zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie predmetnej zmluvnej pokuty nezbavuje Poskytovateľa povinností podľa tohto čl. Zmluvy.

# Čl. XI.

# Register partnerov verejného sektora

1. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Poskytovateľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Poskytovateľa zaplatenie zmluvnej pokuty vo výške ceny dohodnutej podľa tejto Zmluvy, čím nie je nijako dotknutý nárok Objednávateľa požadovať od Poskytovateľa náhradu škody vzniknutej Objednávateľovi v dôsledku nesplnenia vyššie uvedených povinností Poskytovateľa. Zmluvné strany prehlasujú, že výšku zmluvnej pokuty považujú za primeranú, pretože prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:
   * 1. dňom právoplatného rozhodnutia registrujúceho orgánu o výmaze Poskytovateľa alebo niektorého subposkytovateľa Poskytovateľa podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
     2. dňom právoplatného rozhodnutia registrujúceho orgánu o  pokute uloženej Poskytovateľovi podľa § 13 ods. 2 zákona o registri partnerov verejného sektora,
     3. ak je Poskytovateľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
     4. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je Poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany Poskytovateľa vo výške 20% z celkovej hodnoty plnenia podľa tejto Zmluvy.

# Čl. XII.

# Ukončenie Zmluvy

1. Táto Zmluva zanikne úplným naplnením povinností oboch Zmluvných strán. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy podľa tejto Zmluvy.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
3. Ak Poskytovateľ koná v rozpore s touto Zmluvou, súťažnými podkladmi, právnymi predpismi alebo pokynmi Objednávateľa a na písomnú výzvu Objednávateľa toto konanie a jeho následky v určenej lehote neodstráni, je Objednávateľ oprávnený od Zmluvy odstúpiť.
4. Objednávateľ si vyhradzuje právo odstúpenia od Zmluvy aj bez predchádzajúcej písomnej výzvy, ak Poskytovateľ nedodrží podmienky vykonania Diela, zabezpečenia Prevádzky, Podpory a Poradenstva podľa Zmluvy a súťažných podkladov, alebo ak nie je Poskytovateľ schopný zabezpečiť vykonanie Diela a/alebo zabezpečenie Prevádzky, Podpory a Poradenstva podľa tejto Zmluvy.
5. Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia nastávajú ex nunc dňom doručenia odstúpenia druhej Zmluvnej strane. Ak pri odstúpení nastane situácia, že už časť plnenia podľa tejto Zmluvy bola Zmluvnými stranami vykonaná, to, čo sa už nedá vrátiť si Zmluvné strany započítajú a dohodou sa vysporiadajú.
6. Zmluvné strany sa dohodli, že všetky spory vyplývajúce z tejto Zmluvy alebo v súvislosti s ňou budú riešené vzájomnou dohodou zmluvných strán. V prípade, že nedôjde k dohode, budú spory s konečnou platnosťou rozhodnuté príslušným súdom v Slovenskej republike.

# Čl. XIII.

# Záverečné ustanovenia

1. Táto Zmluva môže byť zmenená písomnými dodatkami podpísanými obidvomi Zmluvnými stranami.
2. Táto Zmluva je vyhotovená v 3 rovnopisoch. Poskytovateľ obdrží 1 rovnopis tejto Zmluvy a Objednávateľ 2 rovnopisy.
3. Táto Zmluva nadobúda platnosť v okamihu jej podpisu obidvomi Zmluvnými stranami a účinnosť po kumulatívnom splnení nasledovných podmienok:
4. dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám v znení neskorších predpisov a
5. dňom elektronického doručenia oznámenia Objednávateľa Poskytovateľovi, v ktorom bude uvedené, že postup verejného obstarávania, na základe ktorého bola táto Zmluva podpísaná, bol schválený poskytovateľom nenávratného finančného príspevku.
6. Poskytovateľ sa zaväzuje strpieť výkon kontroly/auditu súvisiaceho s dodávaným plnením Poskytovateľa kedykoľvek počas platnosti a účinnosti Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť v zmysle Zmluvy, príslušných právnych predpisov SR a právnych aktov EÚ.
7. Poskytovateľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní. Poskytovateľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.
8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
9. Poskytovateľ vyhlasuje a bez možnosti liberácie zodpovedá za to, že plnenie Poskytovateľa bude bez právnych vád, t. j. najmä nebude zaťažené akýmikoľvek právami tretej osoby. V prípade zistenia právnych vád je Poskytovateľ povinný bezodkladne odstrániť právne vady plnenia Poskytovateľa tak, aby jeho plnením nedošlo k porušovaniu práv tretích osôb, najmä vysporiadaním práv s tretími osobami, eventuálne úpravou plnenia Poskytovateľa, všetko na náklady Poskytovateľa. Zodpovednosť Poskytovateľa za škodu tým nie je dotknutá.
10. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane. Tým nie je dotknuté právo na náhradu škody.
11. V prípade, ak bude podľa tejto Zmluvy potrebné doručovať druhej Zmluvnej strane akúkoľvek písomnosť a v tejto Zmluve nie je ustanovené inak, doručuje sa táto písomnosť na adresu Zmluvnej strany uvedenú v záhlaví Zmluvy, dokiaľ nie je zmena adresy písomne oznámená druhej Zmluvnej strane. V prípade, ak sa písomnosť aj pri dodržaní týchto podmienok vráti nedoručená, Zmluvné strany sa dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku poslala.
12. Zmluvné strany si túto Zmluvu prečítali, rozumejú všetkým jej podmienkam a použitým pojmom, súhlasia s jej obsahom a prehlasujú, že je uzavretá slobodne, vážne, nie v tiesni ani za nevýhodných podmienok. Na dôkaz čoho Zmluvné strany pripájajú svoje podpisy.
13. Táto Zmluva, ako aj práva a povinnosti z nej vyplývajúce, vrátane posudzovania jej platnosti, ako aj následkov jej prípadnej neplatnosti, sa riadia a budú vykladané na základe a v súlade s právnym poriadkom Slovenskej republiky. Právne vzťahy, ktoré nie sú v Zmluve bližšie upravené, sa riadia ustanoveniami Obchodného zákonníka.

Príloha č.1 – Technická a funkčná špecifikácia

Príloha č.2 – Cenová kalkulácia

Príloha č.3 – Harmonogram

Príloha č.4 – Projektové riadenie

Príloha č.5 – Zoznam subdodávateľov

Príloha č.6 – Parametre technickej špecifikácie

|  |  |
| --- | --- |
| v Banskej Bystrici, dňa .......................  **Objednávateľ**  Ing. Ján Lunter  predseda BBSK | V ......................., dňa .......................  **Poskytovateľ**  XXX  XXX |